Martinius Stenshorne

Martinius Kleve Stenshorne (født 2. februar 2006) er en norsk racerfører fra Hokksund i Øvre Eiker. Han kjørte i tidlige år for NMK Modum & Sigdal. Stenshorne ble kåret til årets bilsportstalent 2021 av Norges Bilsportforbund. De siste årene har han konkurrert i Formula Regional European Championship by Alpine i Italia.

Faren Martin Stenshorne og bestefaren Arne Martinius Stenshorne var begge rallyførere på høyt norsk nivå. Martinius Stenshorne fikk sin første gokart i 2010 og vant i 2015 norgescupen i Cadetti-klassen. Fra 2016 kjørte han i Mini-klassen i Norge og testkjørte i Italia for Serafini Racing med FK-kart. Fra 2017 kjørte han for Gamoto og CRG, han fikk 3 pallplasser det året. I 2018 ble det andre plass i Champions Cup. 1. plass i WSK Super Master Series, WSK Open Cup og det italienske mesterskapet for Parolin Racing Team. Han skiftet til OKJ-klassen og fikk en rekke gode plasseringer de neste årene.

Fra 2020 kjørte Stenshorne for Rosberg Racing Acadamy-teamet og vant den 25. vintercupen, South Garda. I OK-kategorien i 2021 var han rookie (nykommer) og fra 2022 kjørte han Formel 4-klassen i Formula 4 UAE Championship, det ente med en 10. plass. Han kjørte også for det nederlandske teamet Van Amersfoort Racing. I 2022 ble det en 7. plass i det italienske F4-mesterskapet.

Han kjører nå for franske R-ace GP. I det første løpet i 2023 sesongen på Imola banen hadde han pole posisjon, raskeste runde og vant. I de 17 første løpene har han hatt pole posisjon og raskeste runde i runde 3 og 5. Seier fikk han også i begge løpene i runde 3 (Hungaroring) og i runde 5 (Mugello). I tillegg har han vært beste "Rookie" i 11 av de første 17 løpene. I juli i løp 10, på Mugello banen i Italia, hadde Stenshorne et dramatisk krasj ved målpassering, men han gikk selv ut av vraket.

Stenshorne testet en Formel 3 bil for aller første gang høsten 2023, så det blir kanskje Formel 3 i 2024 sesongen.

Referanser

Eksterne lenker 
 
 
 

Norske motorsportsutøvere
Norske racingførere
Personer fra Øvre Eiker kommune